ח”כ לפיד, בוועידת הדיפלומטים ה- 6 של הג'רוזלם פוסט בירושלים: ”הגיע הזמן שכל העולם יכיר בירושלים המאוחדת כבירת מדינת ישראל”.
דף הבית » עדכונים » ח"כ לפיד, בוועידת הדיפלומטים ה- 6 של הג'רוזלם פוסט בירושלים: "הגיע הזמן שכל העולם יכיר בירושלים המאוחדת כבירת מדינת ישראל".
יו"ר מפלגת 'יש עתיד', יאיר לפיד, נאם בוועידת הדיפלומטים ה- 6 של הג'רוזלם פוסט שנערכה בירושלים והתייחס לנושאים המדיניים שעל סדר היום.
על ההתבססות האיראנית בסוריה אמר לפיד: "איראן בונה בסיסים צבאיים בסוריה רק מספר קילומטרים בודדים מגבול ישראל. מדינה שמאיימת בהשמדת ישראל, בונה את היכולות לנסות ולעשות זאת. המציאות החדשה בסוריה היא שאיראן תוקעת שורשים בשטח, זה כבר לא רק חיילים על אדמת סוריה."
לפיד קרא לקהילה הבינלאומית להכיר בריבונות מלאה של ישראל על רמת הגולן: "זו הסיבה שאין שום מציאות שבה יכולים או צריכים לצפות מישראל להחזיר את רמת הגולן. אם היינו מחזירים את הגולן לסוריה, כפי שהעולם דרש מאתנו, היו היום חיילים איראנים מעבר לגליל וארטילריה איראנית שמאיימת ישירות על אזרחי מדינת ישראל. הגיע הזמן שהעולם יכיר בריבונות מלאה של ישראל ברמת הגולן."
בנאומו התייחס לפיד להעברת שגרירות ארה"ב לירושלים:" הגיע הזמן שהעולם יכיר בירושלים מאוחדת כבירת מדינת ישראל. לא מכתיבים מדיניות על פי איומים והפחדות. אם הטיעון היחיד נגד העברת השגירות זה אלימות זה רק מוכיח כי זה הדבר הנכון לעשות. עכשיו הזמן לעשות את הדבר הנכון".
לסיום אמר לפיד: "ישראל היא מדינה שבחרה בחיים. זאת הסיבה ש- 70 שנה אחרי כ"ט בנובמבר ישראל הפכה להיות מדינה חזקה, מרתקת ומשגשגת. מהחולות הריקים של המדבר במזה"ת, יצרנו מעצמת הייטק, תרבות משגשגת, מדע וחדשנות. ישראל היא גם הדמוקרטיה היחידה במזה"ת, מגינת זכויות אדם ומיעוטים, הקהילה הלהט"בית, חופש דת וחופש הביטוי."